המכביה
היסטוריה > לאחר הקמת מדינת ישראל: המכביה השלישית ועד המכביה העשרים ואחת

מלחמת העולם השנייה והמאבק על הקמת המדינה מנעו את קיום המכביות בשנות ה-40. מהמכביה הרביעית התקיימו המכביות דרך קבע מדי ארבע שנים (שנה אחרי האולימפיאדות), פרט למכביה ה-21, שנדחתה בשנה בעקבות מגפת הקורונה.
| מספר | שנה | משתתפים | מדינות | מדליק/ת הלפיד | משביע/ת הספורטאים | הערות |
| --- | --- | --- | --- | --- | --- | --- |
| 3 | 1950 | 800 | 19 | אריך פוייר | יהודה גבאי |   ערך מורחב – המכביה השלישית  המכביה השלישית היא הראשונה שנערכה לאחר קום המדינה. במכביה זו הונף לראשונה דגל המכביה, תרומת יהודית ויוסף יקותיאלי (הוגה רעיון המכביה ומגשימו) לזכר בנם אמנון, מ"כ בפלמ"ח שנפל במלחמת העצמאות על יד מבצר נבי-יושע (מצודת כ"ח) בי"א בניסן תש"ח, 20 באפריל 1948. |
| 4 | 1953 | 890 | 21 | ולטר פרנקל | אברהם שניאור |   ערך מורחב – המכביה הרביעית  איירין לדרמן מבריטניה זכתה בשלוש מדליות זהב אישיות, יותר מכל ספורטאי אחר במכביה. היא הגנה על תוארה בריצת 100 מטר. |
| 5 | 1957 | 980 | 20 | אריה נווה | גבריאל נסט |   ערך מורחב – המכביה החמישית  זכורה בשל העובדה שבה נקבע שיא עולם בהרמת משקולות על ידי אייזק ברגר מארצות הברית - השיא העולמי הראשון שנקבע במדינת ישראל. האתלט רוברט ריטנברג מארצות הברית שזכה בשבע מדליות, מהן שלוש זהב, שלוש כסף ואחת ארד. |
| 6 | 1961 | כ-1,000 | 27 | יוסף סלמה | אורי כהן |   ערך מורחב – המכביה השישית  הספורטאי המצטיין של המכביה היה מייק הרמן מארצות הברית שזכה בחמש מדליות אישיות, מהן שלוש זהב, אחת כסף ואחת ארד. |
| 7 | 1965 | 1,200 | 27 | דבורה טרנר | תנחום כהן מינץ |   ערך מורחב – המכביה השביעית  האתלט ג'רי אשוורת' מארצות הברית, האלוף האולימפי ושיאן העולם, זכה בשתי מדליות זהב. השחיין מארק ספיץ אף הוא מארצות הברית זכה בארבע מדליות זהב והוכתר כספורטאי המצטיין במשחקים. האתלטית לוריין לוצוף מדרום אפריקה זכתה בשלוש מדליות זהב אישיות. הכדורסלן האמריקאי טל ברודי מוביל את נבחרתו לזכייה במדליית זהב. |
| 8 | 1969 | כ-1,450 | 27 | אמנון אבידן | אלעזר דוידמן |   ערך מורחב – המכביה השמינית  זכורה בעיקר בשל הופעתו של השחיין מארק ספיץ - גדול הספורטאים היהודיים ואחד מגדולי הספורטאים בעולם, שזכה בשיא של שש מדליות זהב וביחד עם אחותו, ננסי ספיץ שזכתה בארבע מדליות זהב, זכו בעשר מדליות זהב. |
| 9 | 1973 | 2,694 | 27 | טל ברודי | תמר מטל-שומכר |   ערך מורחב – המכביה התשיעית  כוכבת המכביה הייתה השחיינית אניטה זרנוביצקי משוודיה שזכתה בשיא של שבע מדליות זהב וביחד עם אחיה התאום ברנט זרנוביצקי זכו בתשע מדליות זהב ובארבע מדליות כסף (13 מדליות בסך הכל). |
| 10 | 1977 | 2,700 | 33 | מיקי ברקוביץ | דן ברנר |   ערך מורחב – המכביה העשירית  השחיינית ונדי ויינברג מארצות הברית בעלת מדליית ארד אולימפית (מונטריאול 1976) במשחה ל-800 מטר, זכתה במכביה העשירית בשמונה מדליות, מהן שש מדליות זהב ושתי מדליות כסף. השחיין הילרי ברגמן מארצות הברית זכה בשש מדליות זהב. |
| 11 | 1981 | 3,450 | 30 | שלמה גליקשטיין | אורי זוהר |   ערך מורחב – המכביה האחת-עשרה  מיץ' גיילורד (ארצות הברית ארצות הברית) זכה בשמונה מדליות, שבע מדליות זהב ומדליית כסף אחת, שלוש שנים לפני שזכה במדליית זהב אולימפית (לוס אנג'לס 1984). במדליית הזהב השמינית זכה אחיו, צ'אק גיילורד. |
| 12 | 1985 | 4,000 | 39 | מארק ספיץ ביחד עם   שירלי שפירא (בתו של עמיצור שפירא)   אנוק שפיצר (בתו של אנדריי שפיצר)   שלומית רומנו (בתו של יוסף רומנו) |  |   ערך מורחב – המכביה השתים-עשרה  השחיין סט ברון מארצות הברית זכה בשבע מדליות, מהן שש זהב ואחת כסף. |
| 13 | 1989 | 4,400 | 45 | חנוך בודין | אדי פפירוב |   ערך מורחב – המכביה השלוש-עשרה  לראשונה משתתפים גם יהודים מחלק ממדינות הגוש הקומוניסטי במזרח אירופה |
| 14 | 1993 | 5,061 | 50 | יעל ארד |  |   ערך מורחב – המכביה הארבע-עשרה  לראשונה משתתפים גם יהודים מחלק ממדינות ברית המועצות לשעבר. במכביה זאת גם התקיימו לראשונה מקצים מיוחדים לספורטאים נכים (פאראלימפיים). |
| 15 | 1997 | כ-5,200 | 53 | קרי סטרוג   מיקי ברקוביץ' | יעקב חודורוב |   ערך מורחב – המכביה החמש-עשרה  זכורה בעיקר בשל אסון המכביה שאירע לפני טקס הפתיחה, כאשר הגשר מעל לירקון התמוטט וחברי המשלחת האוסטרלית נפלו למים המזוהמים. ארבעה מחברי המשלחת נהרגו ועוד עשרות נפגעו. לאחר האסון הוחלט להמשיך בטקס הפתיחה ובמשחקים עצמם, לאחר שניתנה הודעה על האסון ודווח לצופים כי לפחות אדם אחד נהרג. טקס הסיום התקיים באמפי פארק לטרון. |
| 16 | 2001 | כ-2,500 | 46 | קרן לייבוביץ' |  |   ערך מורחב – המכביה השש-עשרה  טקס הפתיחה נערך באצטדיון טדי בירושלים וטקס הסיום בבריכת הסולטאן בירושלים. הנוכחות במשחקים אלו הייתה דלה יותר בשל שתי סיבות עיקריות: המשחקים נערכו בשיאה של האינתיפאדה השנייה (מעט אחרי הפיגוע בדולפינריום); חלק מהפצועים של אסון המכביה היו עדיין מאושפזים. השחיין לני קרייזלברג, האלוף האולימפי (סידני 2000) מארצות הברית ואלוף העולם השתתף במכביה. |
| 17 | 2005 | 7,000 | 54 | גל פרידמן |  |   ערך מורחב – המכביה השבע-עשרה  ואדים גוצט מאוקראינה וסרגיי שריקוב מרוסיה, אלופים אולימפיים בחרב, השתתפו במכביה וזכו במדליות. אלופת העולם בג'ודו דניאלה קרוקובר מארגנטינה זכתה במדליית כסף. השחיינית מאיה פינקלר מישראל זכתה שבע מדליות, מהן חמש זהב ושתיים כסף וביחד עם אחיה עופר פינקלר זכו ב-11 מדליות בסך הכל, חמש מדליות זהב ושש מדליות כסף. |
| 18 | 2009 | 7,300 | 55 | ג'ייסון ליזאק |  |   ערך מורחב – המכביה השמונה-עשרה  השחיין ג'ייסון ליזאק, האלוף האולימפי (בייג'ינג 2008) מארצות הברית ואלוף העולם, הדליק את הלפיד בטקס הפתיחה של המכביה. במשחקים עצמם הוא זכה בארבע מדליות זהב. השחיינית אנדראה מורז מארצות הברית הייתה הספורטאית המצטיינת לאחר שזכתה בתשע מדליות, מהן חמש זהב וארבע כסף. |
| 19 | 2013 | 7,500 | 71 | אלי רייזמן |  |   ערך מורחב – המכביה התשע-עשרה  אלי רייזמן, האלופה האולימפית בהתעמלות מכשירים מארצות הברית, הדליקה את הלפיד בטקס בפתיחה נערך באצטדיון טדי בירושלים ב-18 ביולי 2013. |
| 20 | 2017 | 10,000 | 80 | אורי ששון ירדן ג'רבי אנתוני ארווין מורן סמואל נטע ריבקין פביאן ז'ילו עומרי כספי |  |   ערך מורחב – המכביה העשרים  משחקי המכביה נערכו בכל רחבי מדינת ישראל, עם זאת, בעקבות החלטת ממשלת ישראל, חלק ניכר מהם נערכו בירושלים. המכביה עמדה בסימן 50 שנה לאיחוד ירושלים. השחיין אנתוני ארווין, האלוף האולימפי (ריו דה ז'ניירו 2016) מארצות הברית השתתף במכביה. נערך משחה ראווה שליחים 4X50 מטר מעורב בין רביעיית שליחים אמריקנית שכללה שלושה אלופים אולימפיים, לני קרייזלברג, אלכס בלווטניק, אנתוני ארווין וג'ייסון ליזאק לבין רביעיית שליחים ישראלית שכללה שחיינים אולימפיים, גיא ברנע, טל שטריקר, ערן גרומי, ויואב ברוק. תחרויות הספורט של מכבית הנוער נערכו בחיפה. |
| 21 | 2022 | 10,000 | 60 | לינוי אשרם ארטיום דולגופיאט | דני אבדיה |   ערך מורחב – המכביה העשרים-ואחת  אירוע הפתיחה התקיים ב-14 ביולי באצטדיון טדי בירושלים, במעמד נשיא המדינה יצחק הרצוג, ראש הממשלה יאיר לפיד ולראשונה גם נשיא ארצות הברית ג'ו ביידן. בטקס הפתיחה  התרחשה הפסקת חשמל של כעשר דקות. |